**Szentendre Város Önkormányzat Képviselő-testületének**

**23/2016. (IX.13.) önkormányzati rendelete**

Szentendre Város Önkormányzat Képviselő-testületének a városi kitüntető díjak alapításáról és adományozásának rendjéről szóló 10/2008. (II.20.) Önk. sz. rendelet módosításáról

Szentendre Város Önkormányzat Képviselő-testülete

Magyarország Alaptörvényének 32. cikk (1) bekezdésében, valamint a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 22. § (1) bekezdés d) pontjának, valamint a 24. § (9) bekezdésének felhatalmazása alapján a Szentendre Város Önkormányzat Képviselő-testületének a városi kitüntető díjak alapításáról és adományozásának rendjéről szóló 10/2008. (II.20) Önk. rendeletét

az alábbiak szerint módosítja:

**1. §** Szentendre Város Önkormányzat Képviselő-testületének a városi kitüntető díjak alapításáról és adományozásának rendjéről szóló 10/2008. (II.20) Önk. rendelet 10. § (2a) bekezdés szövege helyébe az alábbi szöveg lép:

*„10. § (2a) Az elismerésekből díjanként évente 1-1 – kivéve a Szentendre Város Pedagógiai Díjat, melyből évente 3 – adományozható. Kivételesen indokolt esetben a Képviselő-testület kategóriánként több díj odaítéléséről is dönthet.”*

**2. §** (1) E rendelet a kihirdetést követő napon lép hatályba, és az azt követő napon hatályát veszti.

(2) A rendelet kihirdetéséről a Jegyző gondoskodik.

Szentendre, 2016. szeptember 8.

**Verseghi-Nagy Miklós dr. Gerendás Gábor**

polgármester jegyző

**Záradék:**

A rendelet 2016. szeptember 13-án került kihirdetésre.

**dr. Gerendás Gábor**

jegyző